..::Софийски градски съд::.. 2017 юни 6
Архив заюни 6, 2017
Председателят на СГС Калоян Топалов изпрати отворено писмо до главния прокурор Сотир Цацаров по повод сигнала му до Съдийската колегия на ВСС във връзка с Доклада за дейността на отдел “Защита на класифицираната информация“ по ЗСРС и ЗЕС за 2015 г. и 2016 г. на СГС.
„Ясно заявявам, че няма да допусна СГС и неговото ръководство да бъдат замесени и въвлечени в несъществуващи и изкуствено създадени институционални скандали или да стават „заложници“ на разчистване на сметки и/или желание за надмощие между отделните власти в страната или в рамките на съдебната власт, реализирани публично чрез истериите на медиите „бухалки““, пише в писмото Калоян Топалов и прилага цялата кореспонденция с прокуратурата по темата.